Death Race 2050 inggih punika filem sandhiwara satir kumedhi saking Amérikah Sarékat ingkang kadamel ing taun 2017. Filem punika dipunsutradarani G.J. Echternkamp ngrangkep minangka panganggit skénario. Ingkang maragani filem punika antawisipun Manu Bennett, Marci Miller, lan Malcolm McDowell. Dead Race punika filem candhakan saking Death Race 2000 ingkang kadamel ing taun 1975. Filem kakalih dipundamel déning Roger Corman, ingkang nggambaraken bilih filem punika "satunggalipun gambar balapan montor kanthi lelucon tabu."

Ingkang maragani 
 Malcolm McDowell minangka The Chairman of The United Corporations of America. Karakter punika awujud parodi kanggé Donald Trump
 Manu Bennett minangka Frankenstein
 Marci Miller minangka Annie Sullivan
 Burt Grinstead minangka Jed Perfectus
 Folake Olowofoyeku minangka Minerva Jefferson
 Anessa Ramsey minangka Tammy
 Yancy Butler minangka Alexis Hamilton
 Leslie Shaw minangka Eve Rocket

Latar wingking 
Corman pikantuk pamikiran ndamel filem candhakan punika saking Death Race 2000 nalika nglampahi wawan rembag ingkang kasuwun déning juru warta Italia, ingkang gadhah pamanggih bilih The Hunger Games punika mèmper kaliyan filem Death Race 2000 Corman sesambetan kaliyan Universal Pictures ingkang ndamel filem candhakan modhèren lajeng ngrembag kanthi ngangkat malih pérangan satir saking filem aslinipun. Corman ngendika, "Panjenengan sampun makarya kanthi prayogi." Filem punika dipunbabar ing Amérikah Sarékat awujud DVD lan Blu-ray sesarengan tigang filem dhokumènter The Making of 2050, Cars! Cars! Cars!, lan The Look of 2050.

Rujukan

Pranala njawi 
 
 

Film Amérikah Sarékat
Film Amérikah Sarékat taun 2017
Film taun 2017
Film berbahasa Inggris
Film satir
Film olahraga
Artikel Wiki Mrebawani II kalamangsa 1